## Módszertani segédlet múzeumok, muzeális intézmények számára

**Közösségi múzeum** az az intézmény, ahol a muzeális intézmény tevékenységének tervezésében, a működésének megvalósításában és értékelésében a település, a helyi közösség lakosai, civil szervezetei tevékenyen részt vesznek, és a közösségi részvételen alapuló működés megjelenik az intézmény belső működését meghatározó dokumentumokban.

A társadalmiasítás, azaz a közösségi részvételi alapú működés lényege, hogy a különböző közösségekkel stratégiai együttműködésben működjön a múzeum és valósuljanak meg tevékenységei.

*A Cselekvő közösségek - aktív közösségi szerepvállalás**(*EFOP-1.3.1-15-2016-00001) **kiemelt projekt** keretében olyan módszertani segédletet dolgoztunk ki egy teszt formájában, amely segít átgondolni, hogy mit is jelent a gyakorlatban az intézmények közösségi részvételi tevékenysége. A kérdések mind egy-egy konkrét szempontra hívják fel a figyelmet, miközben arra is rávilágítanak, hogy a múzeumok tevékenységétől nem idegen ez a modell, gyakorlatukban az alapvető elemek megtalálhatóak, és csupán be kell építeniük azokat a működést szabályozó dokumentumokba. Az értékelés során a közösségi résztvételi működés modellje segít abban, inspirálja az intézményeket arra, hogy tudatosan tovább lépjenek, szervezeti és működési szabályzatukba, küldetési nyilatkozatukba és működésük többi dokumentumába is beépítsék mindezt. A közösségi múzeumi tevékenység kialakítása és beépítése a muzeális intézmények mindennapi működésébe hosszabb folyamat, amelynek különböző szakaszai vannak. A továbblépés a folyamatos fejlesztési folyamatok során egyre több eredményt hozhat, s hatékonyabbá teheti a múzeum alapfeladatainak ellátását, ugyanakkor segítheti a múzeumok és a hozzájuk kapcsolódó közösségek kapcsolatrendszerének megerősítését, új területeken való kiteljesedését is.

Kérjük, hogy az intézményére vonatkozóan töltse ki és juttassa el számunkra a tesztet ([közösségimuzeum@skanzen.hu](mailto:közösségimuzeum@skanzen.hu)), amely egyúttal nagymértékben hozzájárul ahhoz, hogy felmérje, intézménye mindennapi működésében milyen szerepe van a közösségeknek, s hogy társadalmiasított intézmény milyen szakaszában érezheti múzeumát. A teszt kitöltése maximum egy óra időtartamot igényel Öntől.

**A tesztben dupla pontot ér, ha az intézményi működésben dokumentáltan jelenik meg az adott gyakorlat, ezzel is jelezve, hogy a különböző közösségi célok megfogalmazása akkor teljesértékű, ha nemcsak az informális együttműködéseket érinti, hanem szervezeti szinten is megjelenik**.

Töltse ki a tesztet, gondolja át, hogy az ön intézménye társadalmiasítottan működik-e és a közösségi részvételi működés érdekében miben tud fejlődni! Válaszait a múzeum működésének elmúlt 3 évére vonatkozóan adja meg.

| **TESZT!**  **Nézze meg, közösségi múzeumban dolgozik-e? Tudja meg, társadalmiasított-e az Ön intézménye?**  **A valós önértékelés alapja az őszinte válasz!** | | **IGEN** | **NEM** |
| --- | --- | --- | --- |
| 1 pont | 0 pont |
| **Alapítás, működés, munkatársak** | Alapítása, gyűjteménygyarapítása, nehéz pillanatai, ünnepei során a múzeum építette-e társadalmi kapcsolataira, a közösség és a lakosság támogatásra? |  |  |
| A múzeum történetét formálták-e meghatározó adományozók, segítők, önkéntesek? |  |  |
| Tisztában vannak-e a múzeum településen jelenleg betöltött szerepével? |  |  |
| A helyi lakosság aktív és támogató-e a múzeum irányában? |  |  |
| A munkatársak tevékenysége és képzése a közönség és a közösség igényeinek kielégítésére irányul? |  |  |
| A múzeum munkatársai szívesen beavatják-e a civileket munkájuk folyamatába? |  |  |
| A múzeum biztonságos és hozzáférhető környezetet nyújt-e a közönség és a közösség számára? |  |  |
| **Küldetés és stratégia** | A múzeumi munkatársak és a fenntartó egyértelműen és azonosan értik-e / értelmezik-e a múzeum küldetését? |  |  |
| Olyan a múzeum küldetése, amelyet képes teljesíteni? |  |  |
| A múzeum küldetése, jövőképe és tervei a köz szolgálata felé irányulnak? |  |  |
| A meglévő terveket használják-e a múzeum legfontosabb kihívásainak kezelésére, és irányítják-e a múzeum tevékenységeit? |  |  |
| Megjelenik-e a közösségekkel/civil szervezetekkel való kapcsolat, viszony az SZMSZ-ben? |  |  |
| Megjelenik-e a közösségekkel/ civil szervezetekkel való kapcsolat, viszony az alapító okiratban? |  |  |
| Megjelenik-e a közösségekkel/ civil szervezetekkel való kapcsolat, viszony a küldetésnyilatkozatban? |  |  |
| Megjelenik-e a közösségekkel/ civil szervezetekkel való kapcsolat, viszony az éves jelentésben és tervben? |  |  |
| Megjelennek-e a társadalmiasítás elvei, a községekkel/civil szervezetekkel való kapcsolat, annak fejlesztése a stratégiai tervben? |  |  |
| **Pénzügyek** | Pénzügyi helyzete és tervezete biztosítja-e a jelenlegi és jövőbeli igények kielégítését? |  |  |
| Megfelelő forrásokkal rendelkeznek a múzeum közönségének és közösségének kiszolgálására, valamint a múzeum szolgáltatásainak kommunikációjára? |  |  |
| Van-e lehetőség új pénzügyi források megszerzésére? |  |  |
| **Múzeumi közönség** | Ismerik-e a múzeum jelenlegi közönségét? |  |  |
| Ismerik-e jelenlegi közönsége igényeit? |  |  |
| Megfelelő lépéseket tesznek-e a célközönség igényeinek kielégítésére? |  |  |
| Ismerik-e, miként tekint a célközönség múzeumra? |  |  |
| Megszólítja-e az intézmény programjaival, kiállításaival   * a kisgyermekes családokat vagy a gyermeküket egyedül nevelőket? |  |  |
| * a mélyszegénységben élőket? |  |  |
| Figyelnek-e a múzeum különböző korcsoportjainak igényeire? |  |  |
| A különböző fogyatékossággal élők speciális igényeinek kielégítéséért tesz-e az intézmény? |  |  |
| Gondolnak-e a múzeum kiállítási, közművelődési, gyűjteményezési stratégiája során a nemzetiségek, romák, szubkultúrák, vallási közösségek megjelenítésére? |  |  |
| **Ismeretátadás** | Van-e lehetőség formális tanulásra a múzeumban közoktatási, felsőoktatási intézményhez kapcsolódva? (pl. közoktatás nappali vagy esti képzésén kihelyezett tanóra) |  |  |
| Van-e lehetőség nemformális tanulásra a múzeumban (tanfolyamok, szakmai továbbképzések, OKJ-s képzések)? |  |  |
| Van-e mód informális tanulásra (szabadegyetem, konferencia, tárlatvezetés stb.)? |  |  |
| **Együtt-működések** | Azonosítják és rangsorolják-e a múzeum a lehetséges partnereit? |  |  |
| Éltek-e már a stakeholder elemzés (érintettek, partnerkapcsolati elemzés) lehetőségével? |  |  |
| Van-e mecénás, szponzor, adományozó, aki támogatja a múzeumot? |  |  |

|  |  |  |  |
| --- | --- | --- | --- |
| **TESZT!**  **Nézze meg, közösségi múzeumban dolgozik-e? Tudja meg, társadalmiasított-e az Ön intézménye?**  **A valós önértékelés alapja az őszinte válasz!** | **IGEN** | | **NEM** |
| informális módon  1 pont | formális módon, igazoló dokumentum[[1]](#footnote-1)  2 pont | 0 pont |
| **TÁJÉKOZTATÁS** | | | |
|  |  |  |  |
| Rendszeresen tájékoztatja-e a település lakóit a múzeum…   * működéséről? |  |  |  |
| * gyűjteményezési munkájáról? |  |  |  |
| * tudományos eredményeiről? |  |  |  |
| * állományvédelmi tevékenységéről? |  |  |  |
| * kiállításairól? |  |  |  |
| * foglalkozásairól, programjairól, ismeretátadási tevékenységéről? |  |  |  |
| * szolgáltatásairól? |  |  |  |
| Használ-e pénzügyi vagy humán erőforrásokat a tájékoztatásra? |  |  |  |
| Van-e a múzeumnak rendszeres frissítésű honlapja, vagy hírlevele? |  |  |  |
| Megjelenik-e önálló profillal az intézmény a közösségi médiában (Facebook, Instagram, Twitter stb)? |  |  |  |

|  |  |  |  |
| --- | --- | --- | --- |
| **TESZT!**  **Nézze meg, közösségi múzeumban dolgozik-e? Tudja meg, társadalmiasított-e az Ön intézménye?**  **A valós önértékelés alapja az őszinte válasz!** | **IGEN** | | **NEM** |
| informális módon  1 pont | formális módon, igazoló dokumentum[[2]](#footnote-2)  2 pont | 0 pont |
| **KONZULTÁCIÓ** | | | |
| Végeznek-e kérdőíves vagy más felmérést, elégedettség mérést, szerveznek-e legalább évente közmeghallgatást, fókuszcsoportos beszélgetést vagy közösségi találkozót? |  |  |  |
| A múzeum rendszeresen figyelembe veszi-e, hasznosítja-e az egyéni látogatói és lakossági visszajelzéseket…   * a múzeum működésének meghatározásához? |  |  |  |
| * a gyűjteményezés irányának meghatározásához? |  |  |  |
| * a tudományos feldolgozás tematikájának meghatározásához? |  |  |  |
| * az állományvédelmi stratégiájához? |  |  |  |
| * a kiállítások témaválasztásához, tervezéséhez és kivitelezéséhez? |  |  |  |
| * a foglalkozások, programok, ismeretátadási tevékenység témaválasztásához, tervezéséhez és kivitelezéséhez? |  |  |  |
| * új szolgáltatásai kialakításához? |  |  |  |
| * a közösségekkel való kommunikáció üzenetéhez, módjához, tartalmához? |  |  |  |
| A visszajelzések és ötletek felhasználásáról tájékoztatják-e a lakosságot? |  |  |  |
| Tartanak-e vendégkönyvet? |  |  |  |
| Összesítik-e? Elemzik-e a vendégkönyvi bejegyzéseket? |  |  |  |
| Reagálnak-e azokra a véleményékre, értékelésekre, amelyeket spontán fejeznek ki a látogatók a közösségi oldalakon (Facebook, TripAdvisor, Google, Instagram stb)? |  |  |  |
| Kérnek-e visszajelzést projektjeikkel kapcsolatban? |  |  |  |

|  |  |  |  |
| --- | --- | --- | --- |
| **TESZT!**  **Nézze meg, közösségi múzeumban dolgozik-e? Tudja meg, társadalmiasított-e az Ön intézménye?**  **A valós önértékelés alapja az őszinte válasz!** | **IGEN** | | **NEM** |
| informális módon  1 pont | formális módon, igazoló dokumentum[[3]](#footnote-3)  2 pont | 0 pont |
| **BEVONÁS** | | | |
| Van-e közös műhelymunka, csoportos megbeszélés, ötletbörze, véleményezési lehetőség a civil szervezetekkel, közösségekkel? |  |  |  |
| Rendszeresen bevonja-e a helyi lakosokat, közösségeket, intézményeket vagy szervezeteket…   * a múzeum működésének meghatározásába és annak végrehajtásába? |  |  |  |
| * a gyűjteményi stratégiával kapcsolatos döntéshozatalba, a gyűjtés lebonyolításába? |  |  |  |
| * a tudományos feldolgozás irányaiba? |  |  |  |
| * az állományvédelmi stratégiájának kialakításába? |  |  |  |
| * a kiállítások témaválasztásába, tervezésébe és kivitelezésébe, működtetésébe? |  |  |  |
| * a foglalkozások, programok, ismeretátadási tevékenység témaválasztásába és tervezésébe, továbbá megvalósításába? |  |  |  |
| * szolgáltatási portfóliója megtervezésébe, a szolgáltatások üzemeltetésébe? |  |  |  |
| * a múzeumi tevékenységek kommunikációjának kialakításába és működtetésébe? |  |  |  |
| Volt már példa arra, hogy közösen döntöttek a civil szervezetekkel? |  |  |  |
| Van-e rendszeres egyeztetés a múzeum működéséről a különböző civil közösségekkel, művelődési társaságokkal? |  |  |  |
| Adnak-e lehetőséget az iskolai közösségi szolgálatosoknak? Mire? |  |  |  |
| Van-e önkéntese, önkéntes programja a múzeumnak? |  |  |  |
| Támogatja-e a múzeumot baráti kör, egyesület? |  |  |  |
| Születtek-e, valósultak-e meg közösségi projektek a múltban közösségi kezdeményezésre? |  |  |  |

|  |  |  |  |
| --- | --- | --- | --- |
| **TESZT!**  **Nézze meg, közösségi múzeumban dolgozik-e? Tudja meg, társadalmiasított-e az Ön intézménye?**  **A valós önértékelés alapja az őszinte válasz!** | **IGEN** | | **NEM** |
| informális módon  1 pont | formális módon, igazoló dokumentum[[4]](#footnote-4)  2 pont | 0 pont |
| **EGYÜTTMŰKÖDÉS** | | | |
| A helyi lakosokkal együttműködésben és közös döntéssel…   * határozzák meg a múzeumi működés irányait és annak végrehajtását? |  |  |  |
| * alakítják a gyűjteményi stratégiát és végzik lebonyolítását? |  |  |  |
| * tűzik ki a tudományos feldolgozás irányait? |  |  |  |
| * tervezik meg az állományvédelmi feladatokat? |  |  |  |
| * állapítják meg az új kiállítások témáját és terveit és valósítják meg rendezését? |  |  |  |
| * határozzák meg a foglalkozások, programok, ismeretátadási tevékenység témáját és terveit és együttműködésben rendezik meg? |  |  |  |
| * fogalmazzák meg és üzemeltetik az új szolgáltatásokat? |  |  |  |
| * tervezik meg és bonyolítják le a múzeumi kommunikációt? |  |  |  |
| Rendelkeznek-e formális együttműködésekkel (megállapodás, egyéb dokumentum) a kulturális, oktatási, civil, turisztikai, szociális stb. szervezetekkel és intézményekkel? |  |  |  |
| Közös projektek, rendezvények valósultak-e már meg? |  |  |  |
| Lakossági vagy közösségi kezdeményezésre valósított-e meg együttműködésben programot, projektet, kiállítást stb.? |  |  |  |
| Biztosít-e termet kedvezményesen vagy ingyenesen a múzeum a különböző közösségek számára? |  |  |  |
| Adott-e ki kedvezményeket biztosító kártyát, hirdetett-e speciális kedvezményrendszert a múzeum csatlakozva másokhoz? |  |  |  |

|  |  |  |  |
| --- | --- | --- | --- |
| **TESZT!**  **Nézze meg, közösségi múzeumban dolgozik-e? Tudja meg, társadalmiasított-e az Ön intézménye?**  **A valós önértékelés alapja az őszinte válasz!** | **IGEN** | | **NEM** |
| informális módon  1 pont | formális módon, igazoló dokumentum[[5]](#footnote-5)  2 pont | 0 pont |
| **FELHATALMAZÁS** | | | |
| Az intézmény vezetőjének felelősségvállalásával és jogszabályi háttér adta lehetőségek ismeretében a lakosság vagy helyi közösségek rendszeresen közreműködnek-e a múzeum döntéshozatalában…   * működési módjáról? |  |  |  |
| * gyűjteményi stratégiai irányáról? |  |  |  |
| * tudományos tevékenységének témáiról és módjáról? |  |  |  |
| * állományvédelmi stratégiájáról? |  |  |  |
| * kiállítási témáiról és terveiről? |  |  |  |
| * foglalkozásai, programjai, ismeretátadási tevékenysége témáiról és terveiről? |  |  |  |
| * szolgáltatásfejlesztéséről? |  |  |  |
| * kommunikációjáról? |  |  |  |
| Kötött-e a múzeum feladatátadási közművelődési megállapodást a település önkormányzatával? |  |  |  |
| Működtettek-e civilek, szakmai közösségek hosszú távon múzeumi virtuális, online projektet? |  |  |  |
| Vannak-e olyan online felületei az intézménynek, amelyet civilek szerkesztenek? |  |  |  |
| Van-e olyan civil szervezet, amely a múzeumban működteti a büfét, boltot? |  |  |  |
| Van-e olyan konkrét feladat, amelyet az intézmény egy civil szervezetre, közösségre vagy lakosságra bíz? |  |  |  |
| Van-e olyan múzeumi program, amelyet egy civil szervezet, közösség, helyi lakos tervez, szervez és bonyolít? |  |  |  |

**Értékelés**

|  |  |  |
| --- | --- | --- |
| **60-70 pont között** | Az intézmény szintje: tájékoztatás. Ez a szint azt jelenti, hogy objektív információkkal látjuk el a látogatókat és a helyi közösséget, segítjük megérteni a problémákat, az alternatív megoldásokat. Ez a szint még nem jelenti, hogy a közösség részt vesz a működésben, viszont információkat kap a tevékenység egészéről, így megértik a döntési folyamatokat. Ez a szint rávilágít a tájékoztatás, az információátadás fontosságára. Pusztán a kommunikáció erősítése is elérendő szint lehet, hiszen a közösségi részvételt ez fogja elindítani. Ez a szint nem egyenlő az események PR kampányával. Folyamatos tájékoztatást jelent, segíti az átláthatóságot.  A cél és ígéret az, hogy a lakosság/helyi közösség információt kap az intézmény működésről. Például egy kiállítás megrendezésekor átláthatóvá tesszük, hogy milyen forrásokból, kiknek a segítségével valósult meg, akár, hogy milyen szakmai kompromisszumokkal, az idő rövidsége, a források elapadása, az infrastrukturális adottságok következtében. | Az Ön múzeuma nagyon sokat tesz azért, hogy jó kapcsolatot ápoljon a településén lévő közösségekkel! Forduljon hozzánk bátran, ha szeretné megtudni, milyen fejlesztések szükségesek ahhoz, hogy minden tekintetben közösségi múzeummá váljon! |
| **70-80 pont között** | **Az Ön múzeuma a társadalmiasítás I. szintjén áll!** Az intézmény szintje: konzultáció. A közönség, közösség visszajelzését biztosítjuk, felmérjük a véleményeket, alternatívák, döntések meghozásához szükséges egyeztetést tartunk. Ez a közösségi részvétel minimum szintjét jelenti. A közösségi részvételi cél a közösség véleményének megismerése és figyelembe vétele a döntéshozatalnál. Fontos elem, hogy tájékoztatást adunk a visszajelzés hatására született döntésekről. Az ígéretünk, hogy a közösség véleménye a döntéshozók elé kerül, és a döntésről visszacsatolást adunk. | Az Ön múzeuma szoros kapcsolatot ápol a különböző civil szervezetekkel közösségekkel, sőt véleményükre is kíváncsi.  **Gratulálunk, az Ön intézménye a társadalmiasítás I. szintjére lépett! Várjuk jelentkezését a "Közösségi Múzeum" címért!** |
| **80-90 pont között** | **Az Ön múzeuma a társadalmiasítás II. szintét érte el!** Az intézmény szintje: bevonás. Közvetlen, közös munkát jelent a közösség szereplőivel, azt, hogy a megszületett álláspontok bekerülnek a döntési folyamatba. A közösségi szereplőket meghívjuk a megvalósítás folyamatába, lehetőleg már a tervezéstől, és a közösségi vélemény megjelenik a döntés előkészítésében, így befolyásolhatja a döntési folyamatot.  A közösségi cél a közös munka kialakítása, a közvetlen véleményformálás, részvétel a döntés előkészítésében.  Az ígéret: a közösségi vélemények megjelennek az alternatívákban és a döntésről visszacsatolást adunk. | **Gratulálunk, az Ön intézménye a társadalmiasítás II. szintjére lépett! Várjuk jelentkezését a "Közösségi Múzeum" címért!** |
| **90-100 pont között** | **Az Ön múzeuma a társadalmiasítás III. szintjére sorolható!** Az intézmény szintje: együttműködés. Ez a szint a partnerség megvalósulását jelenti, azt, hogy a fontos döntések előtt kölcsönösen meghallgatjuk egymás véleményét, az alternatívákat együttesen dolgozzuk ki, az innovációk figyelembevétele, a megvalósíthatók kiválasztása, a vélemények lehető legteljesebb beépítése a döntésbe, lehetőség szerint konszenzusos döntések hozása.  A cél a közösségi alapú működés közös megtervezése, partnerség valamennyi döntési folyamatban.  Az ígéret: a kulcskérdésekben a vélemények, alternatívák együttes kidolgozása, innovációk figyelembevétele, ezek közül a megvalósíthatók kiválasztása, és a vélemények lehető legteljesebb beépítése a döntésbe. | **Gratulálunk, az Ön intézménye a társadalmiasítás III. szintjére lépett és közösségi múzeumként működik!**  **Várjuk jelentkezését a "Közösségi Múzeum" címért!** |
| **100 pont fölött** | **Az Ön múzeuma a társadalmiasítás IV. szintjén található!** Az intézmény szintje: felhatalmazás, a jogokkal való felruházás. Az Ön múzeuma társadalmiasított intézmény, képes arra, hogy a döntéshozatalba bevonja a közösségi élet szereplőit, a közösségek tudatos, folyamatos és aktív bevonásával, gyakorlati közreműködésével valósítsa meg egy-egy területen a feladatokat. A közösségi részvétel célja, hogy a lakosság/helyi közösség döntsön az adott kérdésben, azadott területen, az intézmény tiszteletben tartsa azt, elfogadja ezeket a döntéseket, s megvalósítsa a közösség bevonásával eltervezett programot.  Az ígéret az, hogy a végső döntés és a megvalósítás az érintettek teljeskörű bevonásával történik, és az intézmény az aktív közösségi cselekvésekkel megvalósítja, végrehajtja a döntést, az intézményi működést meghatározó jogszabályi keretek figyelembe vételével és betartásával. | **Gratulálunk, az Ön intézménye társadalmiasított, megvalósítja a közösségi múzeum eszméjét! Jelentkezzen a "Közösségi Múzeum" címért!** |

TOVÁBBI INFORMÁCIÓKÉRT FORDULJANAK AZ SZNM MOKK CSELEKVŐ KÖZÖSSÉGEK PROJEKT MUNKATÁRSAIHOZ!

www.cselekvokozossegek.hu

1. Amennyiben dokumentummal is tudja igazolni az együttműködést, írjon be két pontot! Lehet programfüzet, weboldal, kérdőíves felmérés, szerződés, megállapodás, regisztráció, amely igazolja az állítást. [↑](#footnote-ref-1)
2. Amennyiben dokumentummal is tudja igazolni az együttműködést, írjon be két pontot! Lehet programfüzet, weboldal, kérdőíves felmérés, szerződés, megállapodás, regisztráció, amely igazolja az állítást. [↑](#footnote-ref-2)
3. Amennyiben dokumentummal is tudja igazolni az együttműködést, írjon be két pontot! Lehet programfüzet, weboldal, kérdőíves felmérés, szerződés, megállapodás, regisztráció, amely igazolja az állítást. [↑](#footnote-ref-3)
4. Amennyiben dokumentummal is tudja igazolni az együttműködést, írjon be két pontot! Lehet programfüzet, weboldal, kérdőíves felmérés, szerződés, megállapodás, regisztráció, amely igazolja az állítást. [↑](#footnote-ref-4)
5. Amennyiben dokumentummal is tudja igazolni az együttműködést, írjon be két pontot! Lehet programfüzet, weboldal, kérdőíves felmérés, szerződés, megállapodás, regisztráció, amely igazolja az állítást. [↑](#footnote-ref-5)